《昭亭山》
宋代·苏为

昭亭载严祠，休祐穰穰布。
森罗绝涧松，盘屈中阿路。
凝眸盼平野，彷佛披寒雾。
水远露微阳，山明照红树。
数尺渔艇归，几点秋鸿度。
唯思圜室静，更祷馀糧富。
天末望白云，帝乡深所慕。

作者简介：苏为，真宗大中祥符二年（一○○九）为都官员外郎、知湖州（《续资治通鉴长编》卷七二），徙知郡武军（《八闽通志》卷三九）。仁宗天圣四年（一○二六。以职方郎中知宣州（《宣城右集》卷七《绮霞阁诗碑序》）。今录诗九首。